b"\n_START_ARTICLE_\nProv\xc3\xadncies hist\xc3\xb2riques de Su\xc3\xa8cia\n_START_PARAGRAPH_\nLes prov\xc3\xadncies de Su\xc3\xa8cia (en suec: \xc2\xablandskap\xc2\xbb), s\xc3\xb3n una antiga organitzaci\xc3\xb3 territorial de car\xc3\xa0cter hist\xc3\xb2ric, geogr\xc3\xa0fic i cultural. Su\xc3\xa8cia comptava amb 25 prov\xc3\xadncies que actualment no tenen cap funci\xc3\xb3 administrativa, per\xc3\xb2 segueixen sent un llegat hist\xc3\xb2ric i un mitj\xc3\xa0 d'identificaci\xc3\xb3 cultural._NEWLINE_Diverses d'elles eren subdivisions de Su\xc3\xa8cia fins al 1634, quan van ser reempla\xc3\xa7ades pels Comtats de Su\xc3\xa8cia (\xc2\xabl\xc3\xa4n\xc2\xbb). Algunes van ser conquistades despr\xc3\xa9s a Dinamarca i Noruega. Altres, com les prov\xc3\xadncies de Finl\xc3\xa0ndia es van perdre despr\xc3\xa9s de la guerra amb R\xc3\xbassia. Lap\xc3\xb2nia \xc3\xa9s l'\xc3\xbanica prov\xc3\xadncia adquirida per colonitzaci\xc3\xb3._NEWLINE_En alguns casos, els actuals comtats administratius es corresponen gaireb\xc3\xa9 exactament amb les antigues prov\xc3\xadncies, com \xc3\xa9s el cas de Blekinge i el Comtat de Blekinge i Gotland, que \xc3\xa9s tant una prov\xc3\xadncia, com un comtat i una municipalitat. Si b\xc3\xa9 no correspon exactament amb la prov\xc3\xadncia, el municipi de H\xc3\xa4rjedalen juntament amb Gotland \xc3\xa9s l'\xc3\xbanic municipi amb igual nom que una prov\xc3\xadncia. En altres casos, no ho fan, el que al seu torn augmenta la import\xc3\xa0ncia cultural de les prov\xc3\xadncies. A m\xc3\xa9s, les unitats administratives estan subjectes a cont\xc3\xadnues modificacions -diversos dels nous municipis, per exemple, es van crear en la d\xc3\xa8cada de 1990-, mentre que les prov\xc3\xadncies han tingut les seves fronteres hist\xc3\xb2riques establertes durant segles._NEWLINE_Les prov\xc3\xadncies de Su\xc3\xa8cia encara s'usen en converses col\xc2\xb7loquials i com a refer\xc3\xa8ncies culturals: per exemple, dir \xc2\xabSm\xc3\xa5l\xc3\xa4ndskt glasbl\xc3\xa5seri\xc2\xbb, fent refer\xc3\xa8ncia al bufat de vidre a la prov\xc3\xadncia de Sm\xc3\xa5land, \xc3\xa9s una f\xc3\xb3rmula acceptada, i no \xc3\xa9s \xc2\xabKalmarskt glasbl\xc3\xa5seri\xc2\xbb en la qual la refer\xc3\xa8ncia \xc3\xa9s el comtat. Les prov\xc3\xadncies de Su\xc3\xa8cia, per tant, no poden ser considerades com un concepte anacr\xc3\xb2nic. La principal excepci\xc3\xb3 \xc3\xa9s Lap\xc3\xb2nia, on la poblaci\xc3\xb3 es veu a si mateixa com a part de V\xc3\xa4sterbotten o Norrbotten, una divisi\xc3\xb3 basada en els comtats.\n_START_SECTION_\nHist\xc3\xb2ria\n_START_PARAGRAPH_\nEls or\xc3\xadgens de la divisi\xc3\xb3 provincial poden trobar-se en els petits regnes que foren a poc a poc incorporats al rei de Su\xc3\xa8cia durant el proc\xc3\xa9s de consolidaci\xc3\xb3 de Su\xc3\xa8cia. Fins que Magnus IV de Su\xc3\xa8cia va promulgar una llei per al pa\xc3\xads en 1360, cadascuna d'aquestes terres encara tenia les seves pr\xc3\xb2pies lleis amb la seva pr\xc3\xb2pia assemblea i es regien a si mateixes. Les prov\xc3\xadncies hist\xc3\xb2riques es van establir com a ducats, per\xc3\xb2 les prov\xc3\xadncies recentment conquistades tenien l'estatus de ducat o comtat, en funci\xc3\xb3 de la seva import\xc3\xa0ncia._NEWLINE_De les conquestes fetes despr\xc3\xa9s de la separaci\xc3\xb3 de la Uni\xc3\xb3 de Kalmar el 1523, nom\xc3\xa9s algunes es van incorporar com a prov\xc3\xadncies. La majoria de les adquisicions permanents ho van ser pel Tractat de Roskilde el 1658, en qu\xc3\xa8 l'antiga Esc\xc3\xa0nia danesa -les prov\xc3\xadncies de Sk\xc3\xa5ne, Blekinge, Halland i Gotland - juntament amb les noruegues Bohusl\xc3\xa4n, J\xc3\xa4mtland i H\xc3\xa4rjedalen, es van convertir en sueques i lentament van ser integrades. Altres territoris estrangers van ser considerats com a dominis de Su\xc3\xa8cia sota sobirania del monarca suec, en alguns casos amb una durada de dos o tres segles. Noruega va tenir una uni\xc3\xb3 personal amb Su\xc3\xa8cia des 1814 a 1905, per\xc3\xb2 mai es va convertir en part integrant de Su\xc3\xa8cia._NEWLINE_La divisi\xc3\xb3 de V\xc3\xa4sterbotten que va tenir lloc amb la cessi\xc3\xb3 de Finl\xc3\xa0ndia va ser la causa que Norrbotten emerg\xc3\xads com a Comtat de Norrbotten, i, finalment, fos reconegut com una prov\xc3\xadncia de ple dret. Se li va concedir un escut d'armes el 1995.\n_START_SECTION_\nHer\xc3\xa0ldica\n_START_PARAGRAPH_\nAl funeral del rei Gustau I de Su\xc3\xa8cia en 1560 algunes primeres versions d'escuts d'armes de les prov\xc3\xadncies es van mostrar juntes per primera vegada, la majoria d'elles fores creades per a aquesta ocasi\xc3\xb3. Eric XIV de Su\xc3\xa8cia va establir el seguici f\xc3\xbanebre de Gustau I sobre la base dels funerals renaixentistes d'influents ducs alemanys en territori continental, que al seu torn, van poder basar-se en l'estil del seguici f\xc3\xbanebre de Carles V del Sacre Imperi Romanogerm\xc3\xa0nic, en qu\xc3\xa8 les banderes es van utilitzar per representar cadascun dels territoris en una llarga llista de t\xc3\xadtols del mort. En tenir nom\xc3\xa9s tres banderes com a representaci\xc3\xb3 de les entitats Svealand, G\xc3\xb6taland i els wends esmentats en el t\xc3\xadtol, \xc2\xabRei de Su\xc3\xa8cia, els gots i els wends\xc2\xbb, el festeig hagu\xc3\xa9s desmerescut en comparaci\xc3\xb3 amb les pomposes mostres de poder ducal en el continent, de manera que les banderes van ser r\xc3\xa0pidament creades per representar cadascuna de les prov\xc3\xadncies. En el funeral de Carles X Gustau de Su\xc3\xa8cia es van afegir m\xc3\xa9s banderes a la process\xc3\xb3, \xc3\xa9s a dir, l'escut d'armes d'Est\xc3\xb2nia, Liv\xc3\xb2nia, \xc3\x8dngria, Narva, Pomer\xc3\xa0nia, Bremen i Verden, aix\xc3\xad com l'escut d'armes per als territoris i ciutats alemanyes de Cl\xc3\xa8veris, Sponheim, J\xc3\xbclich, Ravensberg i Baviera._NEWLINE_At\xc3\xa8s que la majoria de les prov\xc3\xadncies hist\xc3\xb2riques sueques no tenien fixat escut d'armes en el moment de la mort de Gustau I, van ser creats sense demora i aprovats. No obstant aix\xc3\xb2, alguns dels escuts d'armes dissenyats per a l'ocasi\xc3\xb3 van tenir poca fortuna, com l'\xc3\xbas del castor triat per representar Medelpad, el golut en l'escut d'armes de V\xc3\xa4rmland o la rosa que adorna l'escut d'armes de Sm\xc3\xa5land. \xc3\x96sterg\xc3\xb6tland fou en aquella ocasi\xc3\xb3 representada per dos escuts d'armes, un amb un drac per a V\xc3\xa4stanst\xc3\xa5ng i un amb un lle\xc3\xb3 per a \xc3\x96stanst\xc3\xa5ng. L'actual escut d'armes d'\xc3\x96sterg\xc3\xb6tland va ser creat en 1884. El salvatge que representa Lappland no es va utilitzar en la process\xc3\xb3 de Gustau I, per\xc3\xb2 va ser adoptat com a escut d'armes en el seguici f\xc3\xbanebre de Carles IX de Su\xc3\xa8cia el 1612; en aquest el salvatge inicialment era negre. L'actual escut d'armes de Lappland, amb un home vermell que porta un garrot es va crear el 1949. La representaci\xc3\xb3 d'escuts d'armes que apareix a continuaci\xc3\xb3 no \xc3\xa9s la del seguici f\xc3\xbanebre de banderes, i es compon de les invencions m\xc3\xa9s recents, moltes creades durant un per\xc3\xadode de nacionalisme rom\xc3\xa0ntic al segle XIX._NEWLINE_Despr\xc3\xa9s de la separaci\xc3\xb3 de Su\xc3\xa8cia i Finl\xc3\xa0ndia les tradicions per als respectius escuts d'armes provincials van divergir, m\xc3\xa9s notablement arran d'una ordre del Consell Privat de Su\xc3\xa8cia de 18 de gener de 1884. Aquest va establir que tots els escuts d'armes de les prov\xc3\xadncies sueques portessin la corona ducal, mentre que les armes provincials finlandeses distingien entre ducal i dignitat de comtat. Una complicaci\xc3\xb3 m\xc3\xa9s \xc3\xa9s que la representaci\xc3\xb3 dels ducats i comtats finlandesos s'assembla molt a les corones sueques d'un ordre inferior, \xc3\xa9s a dir, als comtat i baronies. La divisi\xc3\xb3 de Lap\xc3\xb2nia necessitaria una distinci\xc3\xb3 entre les armes sueques i finlandeses._NEWLINE_Per a m\xc3\xa9s informaci\xc3\xb3, vegeu l'article sobre les regions hist\xc3\xb2riques de Su\xc3\xa8cia o els articles respectius de les prov\xc3\xadncies."